open-index/open-wikipedia-markdown huggingface dataset:
Aru kolhoos (Nissi vald)

**Aru kolhoos** oli ühismajand, mis tegutses umbes 1949–1953 ja asus endises Nissi vallas, Aru külas (1950. aastast Lehetu külanõukogus Keila rajoonis).

Aru kolhoos lõid 1949. aasta kevadel Aru küla talunikud. Esimeseks liitujaks oli Johannes Poolamets, kes valiti kolhoosnikute poolt ka juhatuse liikmeks ja ta hakkas tööle kolhoosi aidamehena. Kolhoosi esimeheks valiti Voldemar Heinmaa ja arveametnikuks Jaan Edovald. 

Kolhoosi tegevus lõpetati 1953. aastal ja majand liideti naabruses asunud kolhoosiga (nimi teadmata).

## Viited
Ida-väikehüüp

**Ida-väikehüüp** (*Botaurus eurhythmus*) on haigurlaste sugukonda kuuluv linnuliik.

## Välimus
Ida-väikehüüp on 33–39 cm pikk. Tiibade siruulatus on 55–59 cm.

Isaslinnu pealagi ja selg on üleni pruunid, emaslinnul on ülapoolel heledad täpid. Saba on must. Tiiva ülapoolel on hele laik, lennusuled on tumedad, alapool on hõbehall. Isaslinnu alapool on üleni beež, emaslinnu alapool on pruunitriibuline. Noka ülapool on pruun, alapool rohekaskollane. Pulmarüüs muutub nokk mustaks. Jalad on rohekaspruunid, liigeste juurest kollased. Silmad on kollased.

Noorlinnu selg ja tiivad on tumepruunid heledate täppidega. Alapool on pruuni-valgetriibuline.

Ida-väikehüüp sarnaneb välimuselt kold-väikehüübile, kuid ida-väikehüüp on veidi suurem, tema sulestik on tumedam ja tiiva alumine külg on hall.

## Levik
Ida-väikehüüp pesitseb Kagu-Siberis, Ida-Hiinas ja Jaapanis. Talvitavad Lõuna-Hiinas, Indohiinas, Malaka poolsaarel, Suurtel Sunda saartel ja Filipiinidel.

Elavad padurates, soodes, jõgede ääres, rannikul, niisketel aasadel ja riisipõldudel. Jaapanis pesitsevad ka kuivadel karjamaadel.

## Toitumine
Toituvad väikestest kaladest, konnadest, koorikloomadest ja putukatest. Kalimantanil toituvad peamiselt suurtest kilkidest.

Peamiselt videvikulise eluviisiga, kuid võivad olla aktiivsed ka päeval.

## Pesitsemine
Pesitsevad üksikult. Rohust ehitatud pesa asub 1 m kõrgusel vee kohal või vee lähedal.

Pesitsevad maist augustini. Kurnas on 3–5 valget muna mõõtmetega 32 × 20 mm. Mune hauvad mõlemad vanemad 16–18 päeva. Poegade eest hoolitseb peamiselt isaslind.

## Viited

## Välislingid
Vēķi

**Vēķi** on küla (*mazciems*) Lätis Madona piirkonnas Liezēre vallas.

Vēķi asub valla idaosas. Sinna jääb Vēķi bussipeatus. 

Liezere linnamägi on muinsusmälestisena regionaalse kaitse all.

## Viited
Monchique saar

**Monchique saar** (portugali keeles: *Ilhéu de Monchique*) on väike asustamata saar Portugalile kuuluvate Assooride saarestiku lääneosas, vahetult Florese saarest läänes. See on Portugali läänepoolseim punkt ja kui seda pidada osaks Euroopast (kuigi see asub Põhja-Ameerika laama peal), siis ka Euroopa läänepoolseim punkt.

Saareni pääseb ainult paadiga ning 43 meetri sügavune laht pakub suvel päevasel ajal võimalusi sukeldumiseks. Saar ja seda ümbritsevad veed on nende liigirikka elustiku tõttu kaitse all. Saarte ümbruses on tuvastatud 96 liiki taimestikku ja loomastikku, sealhulgas näiteks pruunvetikaid ja vääneljalalisi.
Johann Fonne

**Johann Fonne** (ka **Hans Fonne**; suri 1653) oli Lübecki päritolu Tallinna kaupmees ja raehärra.

## Päritolu

Fonnede suguvõsa pärines algselt Engeri linnast Ravensbergi krahvkonnas Vestfaalis. 16. sajandi keskel tegutsesid Engeris kohalike ametnike ja maavaldajatena vennad Jost Fonne (Engeri foogt) ja Tönnies Fonne (suri 1559; Bustede foogt). Pärast Tönniese surma kolisid tema pojad Lübeckisse ning osa neist siirdus sealt edasi Liivimaale.

Johann Fonne isa, 1547. aastal Engeris sündinud Hans Fonne, asus Lübeckis kaupmeheks ja tegeles niinimetatud Novgorodi-sõitjana (*Nowgorodfahrer*) Venemaa-suunalise kaubandusega. Tema abikaasa Elsebe Marquardt pärines samuti idakaubandusega seotud Lübecki kaupmeeste hulgast. Sellest abielust sündis lisaks Johann Fonnele ka Tönnies Fonne, keda tuntakse 1607. aastal Pihkvas koostatud vene–alamsaksa vestmiku autorina.

## Saabumine Eestisse ja tegevus Tallinna raes

Johann Fonne sai 1612. aastal Narva kodanikuks ja astus 1616–1617 Tallinna Mustpeade vennaskonda. Umbes samal ajal abiellus ta Tallinna kaupmehe tütre Magdalena (Margarete) Huddega.

Tallinna kodanikuks võeti ta 19. septembril 1617.

1621. aastaks oli ta Tallinnas majaomanik.

5. detsembril 1630 valiti ta Tallinna raehärraks. Hiljem teenis ta ka Tallinna rae arvehärrana (*kämmerer*).

Tallinna Linnaarhiivis on säilinud 26. novembril 1647 koostatud dokument, mille kohaselt selgus Tallinna ühislaeka revideerimisel, et linn on raehärrale ja arvehärrale Johann Fonnele võlgu 1500 riigitaalrit. Dokumendi väljastamise ajaks oli Fonne 200 riigitaalrist vabatahtlikult loobunud, kuid ülejäänud võlasumma ja kogunenud intresside tagasimaksmiseni panditi Fonnele Pruuna mõis Järvamaal Ambla kihelkonnas.

Johann Fonne suri Tallinnas 1653. aastal. Veidi enne viimase surma palus tema väimees, Moskvas elav Vene tsaari Aleksei Mihhailovitši ihuarst Hartmann Gramann tsaarilt luba, et tema naine Elisabeth Fonne ning naiseõde võiksid reisida koos lastega Tallinna, et külastada raskelt haiget isa, raehärra Johan Fonnet.

## Perekond

Hans Fonne ja Magdalena Hudde perre sündis vähemalt kümme last. Nende hulgas:
*Johannes Fonne
*Heinrich Fonne (suri 1690), Tallinna bürgermeister, sai 1675. aastal von Rosencroni nime all aadlitiitli.
*Elisabeth Fonne (suri 1656), oli abielus Venemaa tsaari Aleksei Mihhailovitši ihuarsti Hartmann Gramanniga (1606–1658).

### Esivanemad
Viited:
 

## Viited
Robin-Christopher Raimo

**Robin-Christopher Raimo** (sündinud 22. juulil 2010) on Eesti lumelaudur.

Ta võistleb *freestyle*-lumelaua aladel (pargisõit, suur hüpe, rail). Ta kuulub Nõmme Lumeakadeemiasse ning esindab Eestit rahvusvahelistel võistlustel.

2024/2025 hooaja Eesti parim noormees lumelaual.

2025 Eesti juunioride meister nii pargisõidus kui ka suurel hüppel. Meeste arvestuses Eesti meistrivõistlustel suurel hüppel 2. koht.

2025. aastal (14-aastaselt) tegi Raimo Euroopa karikasarja debüüdi Itaalias Prato Nevosos lumelaua pargisõigus, kus saavutas meeste arvestuses 39. koha.

## Viited
Ühistöö (trükikoda)

**Trükikoda Ühistöö** oli nõukogude ajal Rakveres tegutsenud trükikoda, mis asus aadressil Lai tänav 11 .

Trükikoda asutati nõukogude perioodil ja kuulus Eesti NSV Polügraafiatööstuse Valitsuse süsteemi. Seal trükiti Rakvere rajooni ajalehte *[[Punane Täht]]* ning muid trükiseid. Rakvere trükikojale „Ühistöö“ allus Tapa trükikoda nr. 27.

Trükikoda tegutses hoones kuni Eesti taasiseseisvumiseni 1990. aastate alguses.

## Viited
Selge Taevas

**Selge Taevas** on Tõraveres asuv ettevõte, mis tegeleb Päikese ja tähistaeva vaatluste korraldamisega ning viib läbi astrofotograafia töötubasid ja koolitusi.

## Välislingid
* Selge Taevas koduleht
Tallinna Tähetorni Selts

**Tallinna Tähetorni Selts** on Tallinnas tegutsev astronoomiahuviliste ühendus.

## Välislingid ==̈̇̇̇̇
*Tallinna Tähetorni Seltsi kodulehekülg
Risbiter

**Risbiter** oli Eestimaa vasalliperekond.

13. sajandi algul oli Harjumaal läänimees Mattis Risbiter, kelle nimest ongi tuletatud kohanimi Riisipere (*Riesenberg*). Matthias Johann Eiseni "Taani hindamisraamatu"  uurimuse andmetel oli Risebiterite suguvõsa Eestimaal 16. sajandi lõpuni.

## Mõisavaldused
Risbiterite (ka Riesebieter, Riesbiter, Rissebyter) perekonna valduses olid Eestimaal Pikavere, Sagadi, Annikvere,  Mahtra, Polli mõis jt.

## Suguvõsa liikmed
*Mattis/Mathias Risbiter, Riisipere mõisa läänivasall
*Nicolaus Risbither (surn. 1343), rüütel,  vasall Harjumaal (1325)
*Hennekinus Risbiter, vasall Harjumaal (1325)
*Heynemann Risbiter, (1343) Eestimaa Saksa ordule müümise tunnistaja
*Nicolaus Risbiter, Padise kloostri abt 1346–1376, Tsistertslaste ordust
*Goswinus Risbiter, Tallinna raehärra (1398)
*Hermann Risbiter,  Annikvere mõisnik (1406)
*Helmeyt Risebiter (surn. ~ 1469), Annikvere  ja Sagadi mõisa 1. omanik
*Jürgen Risbiter, Annikvere mõisnik (1469)
*Bertold Risbiter, Mahtra mõisnik (1469)
*Henrik Eriksson Risbit  (suri enne 1545), Viiburi linnusepealik 1525. aastast, aadeldatud 1530. aastal
*Brita Hendriksdotter Risbit (1520–1592), abiellus Rootsi soome Viiburi asehalduri ja Viiburi linnusepealiku Tönne Olofssoniga (Wildeman) (surn. 1584)
*Johann Risbiter (mainitud allikates 1535, 1543), Pikavere mõisnik ja Sagadi mõisnik
*Johann Risbiter (mainitud allikates 1542), Annikvere mõisnik (1556)
*Berend Riesebieter (surn. 1545), Mahtra mõisnik 
*Hans Risbiter (1510–1567), Pikavere mõisnik
*Johann von Riesebiter, Pikavere mõisnik
* Fabian Risbiter (surn. pärast 1602), Polli mõisnik

## Risbiterid kunstis
Hans von Riesbieteri nimeline isik oli tegelaskuju filmis "Viimne reliikvia"(1969), filmi süžee põhineb Eduard Bornhöhe romaanil (1893) "Vürst Gabriel ehk Pirita kloostri viimased päevad".

## Viited

## Kirjandus
*Ehst- und livländische Brieflade: eine Sammlung von Urkunden zur Adels- und Gütergeschichte Ehst- und Livlands, in Uebersetzungen und Auszügen. Abt. 2, Schwedische und polnische Zeit
*Jully Ramsay, Frälsesläkter i Finland intill stora ofreden, s. 339, HELSINGFORS, FÖRLAGSAKTIEBOLAGET SÖDERSTRÖM & C:o, HELSINGFORS 1909
Matthew Denny

**Matthew Denny** (sündinud 2. juunil 1996) on Austraalia kettaheitja.

Ta osales 2016. aasta suveolümpiamängudel Rio de Janeiros, kui heitis kvalifikatsioonis 61.16, millega sai 19. koha ja ei pääsenud finaali.

2018. aasta Rahvaste Ühenduse mängudel Gold Coastis võitis ta hõbemedali vasaraheites, kettaheites jäi ta neljandaks.

2019. aasta suveuniversiaadil Taipeis võitis Denny kuldmedali tulemusega 65.27 Sama aasta maailmameistrivõistlustel Dohas heitis ta finaalis 65.43 ja sai 6. koha.

2021. aastal toimunud olümpiamängudel Tokyos püstitas ta finaali viimases voorus isikliku rekordi 67.02 ja oli neljas, kaotades pronksmedali võitnud Lukas Weißhaidingerile 5 sentimeetriga.

2022. aasta maailmameistrivõistlustel Eugene'is sai Denny tulemusega 66.47 6. koha. 2022. aasta Rahvaste Ühenduse mängudel Birminghamis võitis ta kuldmedali isikliku rekordiga 67.26.

2023. aasta maailmameistrivõistlustel Budapestis sai ta tulemusega 68.24 4. koha.

2024. aasta suveolümpiamängudel Pariisis võitis Denny Rojé Stona ja Mykolas Alekna järel pronksmedali tulemusega 69.31.

Denny nimel olev Okeaania rekord on 2025. aasta 10. aprillil Ramonas heidetud **74.25**. Sellel võistlusel olid kõik tema kuus katset pikemad kui 71 meetrit. Seeria keskmine tulemus 72.72 on kõigi aegade parim.

## Välislingid
*
Saarmas (perekonnanimi)

**Saarmas** on eesti perekonnanimi.

Seda perekonnanime on Eestis määratud kahel korral: 19. sajandil Vana-Võidu mõisavallas Viljandi kihelkonnas Viljandimaal ning nimede eestistamise puhul Avanduse vallas Virumaal uueks perekonnanimeks isikule, kelle senine perekonnanimi oli Sarens. 2025. aasta 1. jaanuari seisuga on perekonnanimi Saarmas Eestis 8 mehel ja 7 naisel.
Kinnisvara24

**Kinnisvara24** on Eesti kinnisvaraportaal, mis pakub kuulutuste avaldamise ja otsimise võimalust nii eraisikutele kui ka ettevõtetele. Portaali kaudu vahendatakse elamispindu, äripindu, maatükke ja muid kinnisvaraga seotud objekte.

## Ajalugu
Portaal loodi 2017. aastal eesmärgiga pakkuda alternatiivi Eesti turul tegutsevatele kinnisvarakuulutuste keskkondadele. Kinnisvara24 arendamist ja haldamist koordineerib Kinnisvarakeskkond OÜ. Aastate jooksul on keskkond laiendanud oma kuulutuste valikut ning kasutajabaasi, kujunedes üheks suuremaks kinnisvarakuulutuste portaaliks Eestis. 2025 aastal on Kinnisvara24 Eestis turuliider uusarendusprojektide segmendis. 

## Teenused ja funktsionaalsus
Kinnisvara24 võimaldab:

* kinnisvara müügi- ja üürikuulutuste lisamist;
* kinnisvara otsingut piirkonna, tehinguliigi ja objekti tüübi järgi;
* kuulutuste haldamist kasutajakonto kaudu;
* tutvuda kinnisvaraturu statistikaga: www.kinnisvara24.ee/statistika
* tutvuda suurima valiku uusarendusprojektidega;
* otsida ja lisada välismaa kinnisvarapakkumisi: www.kinnisvara24.ee/valismaa 
* kinnisvarabüroode ja maaklerite tutvustamist.

Lisaks kuulutustele avaldab portaal kinnisvaraturuga seotud uudiseid ja analüüse. 

## Positsioon turul
Kinnisvara24 konkureerib Eesti turul peamiselt portaalidega City24 ja KV.ee. Ettevõtte strateegiliseks eesmärgiks on suurendada oma kuulutuste arvu ja turuosa.

Kinnisvara24 on pakub Eestis kõige parema hinnaga kinnisvarakuulutuste lisamist. Eraisikute hinnad algavad 12.5€/kuu ja ärikliendi pakettidel 25€/kuu. 

## Omanik ja juhtimine
Portaali omanik on **Kinnisvarakeskkond OÜ**. Ettevõtte juhatuses on tegutsenud mitmed Eesti kinnisvara- ja meediasektori taustaga juhid.

Allikad

https://kodu.geenius.ee/rubriik/kinnisvara/eesti-kinnisvaraportaal-loi-koigile-turul-tegutsejatele-kasuliku-statistikakeskkonna/

https://lounaeestlane.ee/asjatundja-mis-hakkab-kinnisvaraturul-juhtuma-parast-kaibemaksu-tousu/

https://arileht.delfi.ee/artikkel/120400430/asjatundjad-annavad-nou-kas-esimene-kodu-osta-voi-uurida

https://kesknadal.ee/2025/08/03/ekspert-valismaalased-on-lahkumas-eesti-kinnisvaraturult/

https://arileht.delfi.ee/artikkel/120378304/louna-eesti-kinnisvaraturg-tartu-korterid-lahevad-kaubaks-aarealadel-valitseb-vaikus

https://lounaeestlane.ee/kinnisvara-valismaal-olulised-asjad-mida-enne-ostu-teadma-peab/

https://majandus.postimees.ee/8164528/4-muudatust-millega-sel-aastal-kinnisvaratehingutes-arvestada

https://majandus.postimees.ee/8064955/kinnisvara24-avas-valismaa-kuulutuste-veebilehe

https://turundajateliit.ee/kinnisvara24-ee-juht-katrin-aron-kinnisvaraturg-kulgeb-praegu-pakkujate-taktikepi-all/

https://ehitusleht.ee/kinnisvara24-avas-valismaa-kinnisvarakuulutuste-veebilehe/

https://majandus.postimees.ee/7907047/kinnisvara24-lemmikloomi-lubavad-eluasemed-jouavad-tehinguni-esimesena
Tubakapruun

**Tubakapruun** on üks pruunidest värvitoonidest, kergelt hallikas, keskmiselt tume kuni sügavpruun värvus, mis meenutab kuivatatud tubakalehtede värvi.

## Pildid

P040633-529032.jpg|Tubakas
DunhillLightFlake.jpg|Presstubakas


## Variatsioonid
Pantone värvivaliku toon 17-1327 *Tobacco Brown* on mahe keskmine pruun  

RAL Design värvivaliku toon 050 30 30 *Tabakbraun* on sügavpruun  .

Veebivärv *Tobacco Brown* on sügavpruun  .

## Vaata ka
* Havannapruun
* Pantone 448 C

## Viited
Pantone 448 C

**Pantone 448 C** on Pantone värvisüsteemi üks värvitoon, tuhm tumepruun värvus, mis on mitteametlikult tunnistatud maailma inetuimaks värviks.

2012. aastal telliti Austraalias turu-uuring selgitamaks välja kõige mitteatraktiivsemat värvitooni, et kasutada seda tubaka- ja sigaretipakendite kujunduse värvina.

2016. aastast alates on tooni kasutatud sigaretipakkide kujunduses paljudes maades, sealhulgas Prantsusmaal, Iirimaal ja Ühendkuningriigis.

## Viited
Meelis Sarapuu

**Meelis Sarapuu** (sündinud 1977) on Eesti sõjaväelane, auastmelt kolonel.

Ta on üks Eesti tänase sõjaväepolitsei kujundajatest ja arendajatest. Aastatel 2017–2025 oli ta sõjaväepolitsei ülem, asudes seejärel ametisse kaitseväe peainspektorina.

## Haridus
Sarapuu on lõpetanud Sisekaitseakadeemia ja Balti kaitsekolledžis vanemstaabiohvitseride kursuse (JCGSC) ning kõrgema juhtkonna kursuse (HCSC). Samuti on tal magistrikraad Tallinna Ülikoolist.

## Teenistuskäik
Sarapuu liitus kaitseväega 1996. aastal. Aastast 2000 teenis ta erinevatel ametikohtadel sõjaväepolitseis, tõustes 2009. aastal ülema asetäitjaks. 1. augustil 2017 asus ta Eduard Kikase järel sõjaväepolitsei juhiks.

17. juulil 2025 võttis sõjaväepolitsei juhtimise üle kolonel Toomas Väli, misjärel siirdus Sarapuu juhtima kaitseväe peainspektorteenistust.

## Auastmed

## Viited
Ookerpruun

**Ookerpruun** on üks pruunidest värvitoonidest, pruuni ookri värviga sarnane heledapoolne pruun värvus, ookerkollasest tumedam ja pruunim.

## Pildid

Eisenoxidbraun.JPG|Pruun ooker
Amanita regalis NO brun fluesopp IMG 4189 ersvika.JPG|Ookerpruuni kübaraga kuning-kärbseseen (*Amanita regalis*)


## Variatsioonid
RAL Classic värvikaardi toon 8001 *Ockerbraun* on soe kollaka varjundiga pruun  .

Winsor and Newtoni värvide *Brown Ochre* on soe helepruun  .

Veebivärv *Ochre Brown* on keskmine soojatooniline pruun  .

Prantsuskeelne värvinimetuste portaal pourpre.com annab ookrivärvuse (*ocre*) vasteks toonivahemiku tumekollasest punaka ookerpruunini  .

## Viited
Omaan olümpiamängudel

**[[Omaan]]** on riigina alates 1984. aastast osalenud kõikidel nüüdisaegsetel olümpiamängududel.

Olümpiakomitee Omaanis loodi 1982. aastal ning sama aasta 28. mail tunnustas seda ka ROK.

Omaan pole kunagi osalenud taliolümpiamängudel.

Kõige suurem esindus (16 sportlast) oli Omaanil 1984. aasta suveolümpiamängudel Los Angeleses.

## Olümpiamedalid
Omaani sportlased pole seni võitnud ühtegi olümpiamedalit.

Seni on parimad tulemused saanud 1988. aastal Mohamed Al-Malky meeste 400 m jooksus (8. koht) ja 2020. aastal Amur Al-Kanjari tõstmise poolraskekaalus (10. koht).

## Viited

## Välislingid
*Omaan olümpiamängudel. Olympedia
Aleksei Venetsianov

**Aleksei Gavrilovitš Venetsianov** (Алексей Гаврилович Венецианов; 18. veebruar (vkj 7. veebruar) 1780 – 16. detsember (vkj 4. detsember) 1847) oli vene maalikunstnik, kes oli tuntud oma talupojaelule ja tavainimestele pühendatud maalide poolest.
Amur Al-Kanjari

**Amur bin Salem Al-Kanjari** (araabia keeles عامر•بن سالم الخنجري; sündinud 16. oktoobril 2000) on Omaani endine raskejõustiklane (tõstja).

Ta sai 2020. aasta suveolümpiamängudel tõstmise poolraskekaalus 10. koha.

See on Omaani teiseks parem tulemus kaasaegsetel olümpiamängudel üldse.

## Välislingid
*
Kultuuriloojate üleskutse

**Kultuuriloojate üleskutse** (*Aufruf der Kulturschaffenden*) on 18. augustil 1934 ilmunud saksa kirjanike ja kunstnike teadaanne seoses riigipresident Paul von Hindenburgi surma ja järgmiseks päevaks (19. augustiks 1934) ettenähtud rahvahääletusega, mille puhul väljendatakse toetust riigikantsler Adolf Hitlerile ja lootust temaga seotud paremale tulevikule.

Üleskutsele kirjutasid alla:

* Werner Beumelburg
* Ernst Barlach
* Rudolf G. Binding
* Hans Friedrich Blunck
* Hugo Bruckmann
* Richard Euringer
* Emil Fahrenkamp
* Erich Feyerabend
* Gustav Frenssen
* Wilhelm Furtwängler
* Eberhard Hanfstaengl
* Gustav Havemann
* Erich Heckel
* Eugen Hönig
* Heinz Ihlert
* Hanns Johst
* Georg Kolbe
* Erwin Kolbenheyer
* Werner Krauß
* Franz Lenk
* Heinrich Lersch
* Karl Lörcher
* Walter March
* Agnes Miegel
* Ludwig Mies van der Rohe
* Börries Freiherr von Münchhausen
* Emil Nolde 
* Paul Pfund
* Hans Pfitzner
* Wilhelm Pinder
* Paul Schultze-Naumburg
* Hermann Stehr
* Richard Strauss
* Josef Thorak
* Heinz Tietjen
* Johannes Weidemann
* Adolf Weinmüller
Muḩammad al-Malkī

**Muḩammad ‘Āmir ar-Rāshid al-Malkī** (*Mohamed Amer Al-Rashed Al-Malky*; araabia keeles محمد عامر الراشد المالكى; sündinud 1. detsembril 1962) on Omaani endine kergejõustiklane (sprinter).

Ta sai 1988. aasta suveolümpiamängudel kergejõustikuvõistlusel meeste 400 m jooksus 8. koha.

See on Omaani seni parim tulemus kaasaegsetel olümpiamängudel üldse.

Ta osales 400 m jooksus ka 1984. aasta suveolümpiamängude kergejõustikuvõistlusel ja 1992. aasta suveolümpiamängude kergejõustikuvõistlusel, kuid langes juba eeljooksudes välja.

Ta kuulus ka Omaani 4 × 400 meetri teatejooksu meeskonda 1984. aasta suveolümpiamängude kergejõustikuvõistlusel ja 1988. aasta suveolümpiamängudel kergejõustikuvõistlusel, kuid mõlemal korral langes Omaani meeskond juba eeljooksudes välja.

Ta oli Omaani delegatsiooni lipukandja  2000. aasta suveolümpiamängudel. 

## Välislingid
*
Omaani jäähokikoondis

**Omaani meeste jäähokikoondis** esindab Omaani jäähokis rahvusvahelistel võistlustel. 

Omaan ei ole Rahvusvahelise Jäähokiliidu täisliige, vaid on alates 27. maist 2014 selle assotsieerunud liige. Omaani koondis ei kajastu IIHFi edetabelis.

Omaan ei ole võtnud osa maailmameistrivõistlustest. Küll on osaletud Aasia ja Okeaania erinevatel jäähoki tiitlivõistlustel. Parim koht on seni olnud IIHFi Aasia Väljakutsekarika (inglise keeles *IIHF Challenge Cup of Asia*) 7. koht 2019. aastal. Samuti on osaletud Pärsia lahe maade ja araabia maade erinevatel tiitlivõistlustel.

Koondise esimene ametlik rahvusvaheline kohtumine toimus 26. mail 2010 Araabia Ühendemiraatide jäähokikoondisega. Kohtumine kaotati 11–0.

Seni suurim võit on olnud 9. juunil 2014 Katari jäähokikoondise üle 9–3 ja suurim kaotus on olnud 28. jaanuaril 2016 Kuveidi jäähokikoondise vastu 17–1.

## Viited

## Välislingid
*Omaan IIHFi kodulehel. Inglise keeles, vaadatud 17. septembril 2025
*Omaan Jäähoki Rahvuskoondiste kodulehel. Inglise keeles, vaadatud 17. septembril 2025
Tartu massimõrv

**Tartu massimõrvaks** võidakse nimetada järgmisi sündmusi:
* Tartu Krediidikassa massimõrv 14. jaanuaril 1919, bolševikud hukkasid 19 inimest
* Massimõrv Tartu vanglas 8.–9. juulil 1941, NKVD hukkas 193 inimest
Wyryki-Wola

**Wyryki-Wola** on küla Wyryki vallas Włodawa maakonnas Lublini vojevoodkonnas Poola idaosas.

Septembris 2025 kukkus allalastud Vene Shahed-drooni vrakk külas elumajale, kui Vene droonid Poola tungisid.

## Viited
2022. aasta Brasiilia riigipöördeplaan

**2022. aasta Brasiilia riigipöördeplaan** oli eskpresident Jair Bolsonaro ja tema kaasvõitlejate plaan korraldada Brasiilias riigipööre. Bolsonaro kaotas 2022. aasta üldvalimised ning kavatses koos mõnede oma valitsuse liikmete ja sõjaväelastega takistada valituks osutunud Luiz Inácio Lula da Silval võimule tulemist. Selleks plaanisid nad arreteerida ülemkohtu kohtuniku Alexandre de Moraesi ja senati presidendi Rodrigo Pacheco ning tasalülitada ülemkohtu, parlamendi ja valimiskohtu. Plaani üksikasjad ja osalised paljastasid uurimisasutused ning ajakirjandus 2023. ja 2024. aasta vältel.

Pärast kolme võimu väljaku ründamist jaanuaris 2023 peeti kinni üle 1400 meeleavaldusel osalenu. Järgmise aasta veebruaris arreteeris politsei Liberaalse Partei juhi Valdemar Costa Neto ning kolm Bolsonaro nõunikku. Novembris 2024 esitas politsei Bolsonarole ning 36-le kaasosalisele kahtlustuse Brasiilia demokraatlike institutsioonide kukutamise katses ning president Lula, asepresident Geraldo Alckmini ja ülemkohtunik Moraesi tapmise kavatsemises. Detsembris 2024 peeti kinni ka Bolsonaroga koos kandideerinud endine kabinetiülem Walter Braga Netto. Veebruaris 2025 esitas peaprokurör Paulo Gonet Branco Bolsonarole ning 34-le kaasosalisele süüdistuse riigipöördekatses. Märtsis 2025 võttis ülemkohus asja menetlusse.

Kohtuasja menetleti septembris 2025 ning kohus määrast Bolsonarole 27 aasta ja 3 kuu pikkuse vangistuse.

Alates juulist 2025 hakkas Ameerika Ühendriikide Trumpi administratsioon Brasiilia valitsust avalikult kritiseerima, väites, et Bolsonarole oli liiga tehtud. Ameerika Ühendriigid kehtestasid Brasiiliale 50-protsendised tollid, tühistasid kaheksa Brasiilia ülemkohtuniku viisad ning kehtestasid Moraesile sanktsioonid.

## Vaata ka
* 2021. aasta Brasiilia sõjaväekriis
* Riigipöörete ja riigipöördekatsete loend riigiti
* 1937. aasta Brasiilia riigipööre
* 1945. aasta Brasiilia riigipööre
* 1964. aasta Brasiilia riigipööre

## Viited

## Kirjandus
* 
*
Kõrgeim Liidukohus

**Kõrgeim Liidukohus** (portugali keeles *Supremo Tribunal Federal* (**STF**)) on Brasiilia Liitvabariigi ülemkohus, mis täidab peamiselt põhiseaduslikkuse järelevalve kohtu ülesandeid. See on põhiseaduslikkuse küsimustes riigi kõrgeim kohtuinstants ning selle otsuseid ei saa vaidlustada. Põhiseaduslikkusega mitteseonduvaid asju menetletakse Kõrgeimas Appellatsioonikohtus (*Superior Tribunal de Justiça*).

## Vaata ka
* Appellatsioonikohus (Brasiilia)

## Välislinigd
* Koduleht
Oliivpruun

**Oliivpruun** on üks pruunidest värvitoonidest, soe kergelt oliivja nüansiga pruun värvus, mille nimetus on enim tuntud RAL Classic värvivalikust.

## Pildid

Suillus bovinus.jpg|Lehmatatiku (*Suillus bovinus*) oliivpruunid eostorukesed
Xema sabini MHNT.ZOO.2010.11.132.6.jpg|Harksaba-kajaka (*Xema sabini*) munad on hele-oliivpruunid
Triturus vulgaris.jpg|Emane tähnikvesilik (*Triturus vulgaris*)


## Variatsioonid
RAL Classic värvitoon 8008 *Olivbraun* on keskmise tumedusega ja  oliivroheka varjundiga pruun  .

ISCC-NBS-i värvide tähistamise süsteemi toonitabelis on kollaste värvuste hulgas kolm oliivpruuni: *Light Olive Brown* , *Moderate Olive Brown*  ja *Dark Olive Brown* , milles on tuntav oliivrohelise toon.

Veebivärv *Olive Brown* on eelmisest rohekam tume toon  , teises variandis sügav-oliivroheline  .

## Viited
Madridi metroo

**Madridi metroo** (hispaania keeles *Metro de Madrid*) on Hispaania pealinna Madridi teenindav metroo. 

Liinide kogupikkusega 296,6 km on see maailma kaheksas suurim metroovõrk ning selles on kokku 329 jaama. Metrooliine on 12. Madridi metrood kasutas 2023. aastal üle 662 miljoni inimese. Madridis toimib ka ulatuslik Cercanías Madrid lähirongivõrk, mida haldab Renfe ning mis ristub mitmes kohas metrooga.

Metroo avas 17. oktoobril 1919 kuningas Alfonso XIII.

## Viited
Mirjam Koch

**Mirjam Koch** (sündinud 16. septembril 2001 Tartus) on eesti raadioajakirjanik ja tantsija.

## Elulugu

### Tantsijana
Koch tegeles 2008. aastast võistlustantsuga, tantsis nii Ladina-Ameerika kui ka standardtantsusid. 2017. aastani tantsis ta Tantsuklubis Stiil. 2013. aastast osales ta mitmetel WDSF-i võistlustel. 2017. aastal läks Koch üle Tantsukooli Respect. Tema treeneriks oli Kaisa Oja-Mehine.

Ta jätkas võistlustel osalemist ja võitis 2018. aastal Lviv Openil noorte vanusegrupis esikoha nii standard kui ladina-ameerika tantsudes. 2019. lõpetas Koch tantsimise vigastuse tõttu. Aastatel 2019–2020 oli ta Respectis tantsutreener.

### Haridus
Koch lõpetas 2020. aastal Miina Härma Gümnaasiumi ja 2024. aastal Tartu Ülikooli ajakirjanduse bakalaureuseõppe kõrvalerialaga kommunikatsioonis. Ülikoolis avaldas ta artikleid ajakirjas Peegel. Tema bakalaureusetöö teema oli „Vastandumine valimisreklaamides: EKRE ja Reformierakonna Facebooki reklaamide retooriline profiil“ ning tema juhendajaks oli Kaspar Kruup.

### Töökäik
Koch on Eesti Rahvusringhäälingus kaastöid avaldanud 2023. aastast. 15. aprillist 2025 on ta Eesti Rahvusringhäälingus raadiouudiste vastutav toimetaja.

## Isiklikku
Kochi õde on galerist Kaari Koch.

## Viited
Rein Hiob

**Rein Hiob** (sündinud 25. oktoobril 1947) on eesti keemik ja mälumängur.

Hiob lõpetas 1970. aastal Tartu Ülikooli keemiaosakonna. 1984. aastal kaitses ta doktorikraadi teemal „Gaasifaasilise homolüüsi kineetika struktuuriefektid“. Aastatel 1972–2009 töötas ta Tartu Ülikoolis nooremteaduri, vanemteaduri, programmeerija, teaduri ja keemikuna.

Hiob on osalenud nii üksik-, paaris- kui võistkondlikel mälumängudel üle Eesti. Ta on saavutanud 2019. aastal Tartu meistrivõistlustel üksikmängus kolmanda koha, 2020. aastal võistkonna Kuke Talu koosseisus Põlvamaa meistritiitli, 2014. aastal võistkonna Tähtvere vald koosseisus Emajõe Mängudel esimese koha ning 2017/2018. ja 2020/2021. hooajal võistkonna Artes Terrae koosseisus Tartu meistrivõistlustel teise koha. 

## Tunnustus
* 2012 Tartu Ülikooli medal

## Isiklikku
Rein Hiobi pojad on linnaplaneerija Mart Hiob ja jurist Laur Hiob.

## Viited
Dmitry Denisov

**Dmitry Denisov** (sündinud 17. septembril 1980 Ižkaris) on udmurdi soost Eesti jurist ning soome-ugri kultuuri edendaja. Alates 1998. aastast elab ta Eestis.

Denisov lõpetas 2004. aastal Tartu Ülikooli õigusteaduse bakalaureuseõppe ning kaitses 2010. aastal samas teadusmagistritöö teemal „Euroopa Nõukogu rahvusvähemuste õiguskaitse standardid ja nende mõju Venemaa Föderatsiooni rahvusvähemuste õiguskaitsele“. Alates  2009. aastast töötab ta Tartu Ülikoolis teadus- ja arendustegevuse juristina.

Denisov mängib kitarri, basskitarri ja karmoškat Tartu soome-ugri ansambli „Kännu Peal Käbi“ koosseisus. Ta kuulub Udmurdi Ühingu Yumshan Gur juhatusse.

## Tunnustus

* 2012 Tartu Ülikooli aumärk
* 2025 Tartu Ülikooli medal

## Viited

## Välislingid

* Ansambel Kännu Peal Käbi Tallinnas Etnolaadal 2023
* Dmitry Denisovi teadusmagistritöö "Euroopa Nõukogu rahvusvähemuste õiguskaitse standardid ja nende mõju Venemaa Föderatsiooni rahvusvähemuste õiguskaitsele"
* UT artikkel "Lapsed lõimivad peresid kohaliku eluga"
Põiskõdrake

**Põiskõdrake** (*Physaria*) on taimeperekond ristõieliste sugukonnas.

## Liike
**Physaria alpestris* – alpi põiskõdrake
**Physaria arctica* – arktiline põiskõdrake
**[[Physaria ovalifolia]]* 

## Välislingid
*
Malta Ülikool

**Malta Ülikool** (malta keeles: *L-Università ta' Malta*; inglise keeles *University of Malta*; ladina keeles: *Universitas Melitensis*) on avalik-õiguslik ülikool Maltal. See asutati 1592. aastal Collegium Melitense nime all, millest 1769. aastal tekkis *Pubblica Università di Studi Generali*.

Selle peakorter asub Msidas, kus asub ka peamine ülikoolilinnak. Veel kaks ülikoolilinnakut asuvad Vallettas ja Gozol.

1999. aastal asutati Roomas ülikooli Itaalia filiaal.

## Viited
Kaadmiumkollane (värvus)

**Kaadmiumkollane** on üks kollastest värvitoonidest, mis sarnaneb värvipigmendi kaadmiumkollase (kaadmiumsulfiidi või kaadmiumsulfoseleniidi) värvusega. Vastavalt pigmendi värvierisustele, mis sõltuvad pigmendi valmistamisprotsessist ja omadustest, varieerub ka kaadmiumkollaseks peetav värvitoon.

## Pildid

Cadmium sulfide.jpg|Helekollane kaadmiumsulfiid
Cadmiumgelb- Pigment.JPG|Tume kaadmiumkollane pigmendipulbrina
Stagecoach bus in Newcastle Busways livery (geograph 7891326).jpg|Kaadmiumkollaseks ja kirsipruuniks värvitud liinibuss


## Variatsioonid
Kaadmiumkollasele vastava värvitooni *jaune de cadmium* vasteks annab prantsuskeelsete värvinimetuste portaal pourpre.com toonivahemiku erksast peaaegu sidrunkollasest kuni sooja tumekollase värvuseni, mis on vastavuses pigmendi kaadmiumkollase värvuse varieerumisega  

ISCC-NBS-i värvisõnaraamatu "Color: Universal Language and Dictionary of Names" järgi on kaadmiumkollane värvus (*Cadmium Yellow*) murtud oranž, keskmine oranž või murtud oranžkollane , toon *Light Cadmium* erkkollane , *Cadmium Lemon* erk rohekaskollane või särav rohekaskollane  .

Pantone värvitoon 15-1054 *Cadmium Yellow* on oranžikaskollane  .

Veebivärv *Cadmium Yellow* on tumekollane , keskmine   või erkkollane  , *Cadmium Yellow Lemon* on erkkollane 

## Vaata ka
* Kroomkollane
* Aureoliinkollane
* Gummiguttikollane

## Viited
Hispaania merevägi

**Hispaania merevägi**, ametlikult *Armada*, on Hispaania relvajõudude merekaitse eest vastutav osa ning üks vanimaid merevägesid maailmas. Hispaania merevägi on vastutanud mitmete oluliste ajalooliste saavutuste eest meresõidu ajaloos – neist kuulsaimad on Põhja-Ameerika avastamine ja esimene ümbermaailmareis. Sajandite jooksul mängis see võtmerolli Hispaania impeeriumi laienemisel ja konsolideerimisel, pakkudes logistilist tuge ning kaitstes ulatuslikku kaubandusvõrgustikku Atlandi ookeanil Ameerika ja Euroopa vahel ning Vaiksel ookeanil Filipiinide ja Ameerika vahel.

15. sajandi lõpust kuni 18. sajandi keskpaigani oli Hispaania merevägi maailma võimsaim merevägi. 19. sajandi alguses, pärast suure osa impeeriumi kaotamist, kujundati merevägi väiksemaks, kuid säilitati märkimisväärne laevaehitusvõimekus. 1889. aastal võttis merevägi teenistusse esimese sõjalise allveelaeva ning aitas kaasa ka hävitajate arengule.

Hispaania mereväe peamised baasid asuvad Rotas, Ferrolis, San Fernandos ja Cartagenas.

## Viited
Thesaurarius

**Thesaurarius** oli varahoidja ametikoht keskaegsetes kiriklikes institutsioonides, nagu toomkapiitlid, stiftikapiitlid, kloostrid ja rüütliordud. Thesaurarius oli üks katedraalikiriku või stiftikapiitli kõrgeimaid isikuid, kogu, kuhu kuulusid ka praost, katedraali või stifti dekaan, skolastik, kantor ja tavaliselt ka keldrihoidja. Kloostrites vastutas ta abti ees; katedraali ja stiftikapiitlites vastutas ta praosti ees.

Thesaurarius vastutas kapiitli või kloostri vara ja vahendite haldamise eest. Ta vastutas nn (*fabrica ecclesiae* ), s.t kaupade tootmise, haldamise eest. See tähendas varasid, mis koosnesid hoonetest, maast, viinamarjaistandustest, metsadest, karjääridest, veskitest, kapitalist, sihtasutustest, annuiteetidest, kirikuannetustest jne, mis olid ette nähtud kiriku või kloostrikompleksi ehitamiseks ja hooldamiseks, samuti religioossete tseremooniate ja riituste vajadusteks. Ta vastutas raamatupidamise eest ja tagas seega ka kümnise ja muude maksude nõuetekohase kogumise. Tema vastutusalasse kuulus muu hulgas liturgilise sisustuse ja käärkambri eest; nende korrashoid ja vastav personal, alates köstrist kuni kellalööjani, olid tema kontrolli all. Hiljem abistas või asendas teda üks või mitu köstrit ning ta ise hoidis enda käes ainult nende asjade finantsjuhtimist. Thesaurariuse vastutusalasse kuulus ka katedraali, kloostri või  kiriku varakamber.
UNESCO maailmapärand Omaanis

**[[Omaan]]i** alal on **[[UNESCO maailmapärandi nimistu]]s** viis objekti ja ootenimistus on seitse objekti.

Nimistusse on kantud:
*viis kultuuripärandi objekti:
**1987 Bahlā' fort
**1988 Bāti, Al-Khuţmi ja Al-‘Ayni arheoloogiamälestised
**2000 Viirukimaa
**2006 ''Aflaj'', Omaani niisutussüsteem
**2018 Qālhāti muistne linn

Ootenimistus on seitse objektiː
*kaks kultuuripärandi objekti:
**1988 Rustāqi ja Al-Ḩazmi fort
**2014 Bisyā' ja Sallūti kultuurimaastik ning selle arheoloogiamälestised
*üks segapärandi objekt:
**2013 Ra's al-Ḩaddi kilpkonnade hoiuala ja Ra's al-Jinzi arheoloogiamälestised

*neli looduspärandi objekti:
**2013 Al-Ḩallanīyah' saarte looduskaitseala
**2013 Barr al-Ḩikmāni looduskaitseala
**2013 Smāḩani mäe looduskaitseala
**2013 Ad-Dīmānīyāti saarte looduskaitseala

## Kustutatud objekt
Omaan on üks väheseid riike (teised on Saksamaa ja Suurbritannia), kus objekt on kahjustavate muudatuste tõttu arvatud välja maailmapärandi nimistust.
*üks looduspärandi objekt:
**1994 Valge-orüksi kaitseala
**2007 eemaldati UNESCO maailmapärandi nimistust

## Viited

## Välislingid
*UNESCO maailmapärand Omaanis. UNESCO maailmapärandi koduleht. Inglise keeles, vaadatud 17. septembril 2025
Poola välisministeerium

**Poola välisministeerium** (poola keeles *Ministerstwo Spraw Zagranicznych* (**MSZ**)) on Poola Vabariigi välissuhete eest vastutav ministeerium. Ka on ministeeriumi haldusalas Poola osalemise korraldamise riikideülestes organisatsioonides, nagu Euroopa Liit ja NATO. Ministeeriumit juhib välisminister, kes kuulub ministrite nõukokku ehk valitsusse.

## Poola välisministrite loend
### Poola Kuningriik (1917–1918)
* Wojciech Rostworowski (1917–1918)
* Janusz Radziwiłł (1918)
* Stanisław Głąbiński (1918)

### Teine Poola Vabariik (1918–1939)
* Leon Wasilewski (1918–1919)
* Ignacy Jan Paderewski (1919)
* Władysław Wróblewski (1919)
* Stanisław Patek (1919–1920)
* Eustachy Sapieha (1920–1921)
* Jan Dąbski (1921)
* Konstanty Skirmunt (1921–1922)
* Gabriel Narutowicz (1922)
* Aleksander Skrzyński (1922–1923)
* Marian Seyda (1923)
* Roman Dmowski (1923)
* Karol Bertoni (1923–1924)
* Maurycy Zamoyski (1924)
* Aleksander Skrzyński (1924–1926)
* Kajetan Dzierżykraj-Morawski (1926)
* August Zaleski (1926–1932)
* Józef Beck (1932–1939)

### Poola valitsus eksiilis (1939–1990)
* August Zaleski (1939–1941)
* Edward Raczyński (1941–1943)
* Tadeusz Romer (1943–1944)
* Adam Tarnowski (1944–1949)
* Mieczysław Sokołowski (1949–1953)
* Aleksander Zawisza (1955–1970)
* Jerzy Gawenda (1970–1972)
* Jan Starzewski (1972–1973)
* Bronisław Hełczyński (1974–1976)
* Zygmunt Zawadowski (1976–1979)
* Kazimierz Sabbat (1979–1986)
* Zygmunt Szkopiak (1986–1990)

### Poola Rahvavabariik (1944–1989)
* Edward Osóbka-Morawski (1944–1945)
* Wincenty Rzymowski (1945–1947)
* Zygmunt Modzelewski (1947–1951)
* Stanisław Skrzeszewski (1951–1956)
* Adam Rapacki (1956–1968)
* Stefan Jędrychowski (1968–1971)
* Stefan Olszowski (1971–1976)
* Emil Wojtaszek (1976–1980)
* Józef Czyrek (1980–1982)
* Stefan Olszowski (1982–1985)
* Marian Orzechowski (1985–1988)
* Tadeusz Olechowski (1988–1989)

### Poola Vabariik (1989–)
* Krzysztof Skubiszewski (1989–1993)
* Andrzej Olechowski (1993–1995)
* Władysław Bartoszewski (1995)
* Dariusz Rosati (1995–1997)
* Bronisław Geremek (1997–2000)
* Władysław Bartoszewski (2000–2001)
* Włodzimierz Cimoszewicz (2001–2005)
* Adam Daniel Rotfeld (2005)
* Stefan Meller (2005–2006)
* Anna Fotyga (2006–2007)
* Radosław Sikorski (2007–2014)
* Grzegorz Schetyna (2014–2015)
* Witold Waszczykowski (2015–2018)
* Jacek Czaputowicz (2018–2020)
* Zbigniew Rau (2020–2023)
* Szymon Szynkowski vel Sęk (2023)
* Radosław Sikorski (2023–)

## Välislingid
* Koduleht
2025. aasta pealetung Gaza linnale

**2025. aasta Gaza City pealetung** (Iisraelis ametlikult **Operatsioon Gideoni sõjavankrid II** (heebrea keeles מבצע מרכבות גדעון ב', *Mivtza Merkavat Gid'on B*), Hamasi vastupealetung ametlikult **Operatsioon Moosese oda**) on Gaza sõja pealetung, mille Iisrael algatas 20. augustil 2025, et hõivata Hamasilt Gaza linn. Laiaulatuslik maapealetung algas 15. septembril. Iisrael on nimetanud seda sama aasta maist augustini toimunud pealetungi jätkuks.

Hamas teatas, et asub samal ajal vasturünnakule. Väidetavalt viis Hamas Iisraeli pantvangid pealetungi ajal Gaza linna lahingupiirkondadesse. Iisraeli võimud arvasid, et Hamas tahab pantvange kasutada inimkilpidena.

Laiaulatuslik pealetung süvendab Gaza humanitaarkriisi, 22. augustil kinnitati, et Gaza linnas on IPC-skaala järgi näljahäda. Kui Hamas ei alistu, plaanivad Iisraeli võimud kogu linna hävitada, 31. augusti seisuga on mõnedes elamupiirkondades alanud lammutustööd.

## Vaata ka
* Gaza sektori evakuatsioonid
* Gaza sektor Hamasi kontrolli all
* Khan Yunise lahing (2025)
* Gaza genotsiid

## Viited
Ameerika Ühendriikide esileedi

**Ameerika Ühendriikide esileedi** (inglise keeles *First Lady of the United States*, **FLOTUS**) on Ameerika Ühendriikide presidendi abikaasale presidendi ametiajaks antav tiitel. Kuigi esileedi ametikohustusi ei ole kirja pandud ega ametlikult sõnastatud, on tal Ameerika Ühendriikide poliitikas ja avalikus elus prominentne roll. Traditsiooniliselt on ta Valge Maja võõrustaja.

Varem on vallalised või lesestunud presidendid palunud mõnd enda sugulast Valge Maja võõrustajaks. Alates 20. sajandi algusest on esileedil ka oma meeskond, kuhu kuuluvad avalike suhete, personali ja üritustega tegelevad inimesed. Esileedi abistamiseks ja asjaajamiseks on organiseeritud Ameerika Ühendriikide Esileedi Kantselei (*Office of the First Lady of the United States*), mis asub Valge Maja Idatiivas.

Alates 1990. aastatest on esileedi roll märgatavalt muutunud. Esileedi osaleb poliitkampaaniates, haldab Valget Maja, seisab heategevuslike eesmärkide eest ja esindab presidenti tseremoniaalüritustel. Esileedid on olnud mõjukad mitmetes valdkondades, nagu mood, avalik arvamus ja naiste õigused. Alates 2025. aastast on Ameerika Ühendriikide esileedi president Donald Trumpi abikaasa Melania Trump.

## Vaata ka
* First Ladies National Historic Site
* Canton (Ohio)
* Presidendi dollarid
* Ameerika Ühendriikide asepresidendi abikaasa
* Sally Hemings

## Viited

## Kirjandus
*Abrams, Jeanne E. . *First Ladies of the Republic: Martha Washington, Abigail Adams, Dolley Madison, and the Creation of an Iconic American Role*. New York New York University Press, 2018. .
* excerpt and text search
* Curriculum unit based on primary sources.
* Popular essays by scholars.
*
*
*Caroli, Betty Boyd. "The Role of First Lady" in Graff, Henry F., ed. *The presidents: A Reference History* (3rd ed. 2002)
*
*Gould, Lewis L. "First Lady as Catalyst: Lady Bird Johnson and Highway Beautification in the 1960s". Environmental Review 10.2 (1986): 77–92. online
*Gould, Lewis L. *Lady Bird Johnson and the Environment* (UP Kansas, 1988) online
*Gould, Lewis L. *Helen Taft: Our Musical First Lady* (UP Kansas, 2010).
*Gould, Lewis L. *Edith Kermit Roosevelt: Creating the Modern First Lady* (2012) online 
*Hummer, Jill Abraham. *First Ladies and American Women: In Politics and at Home* (UP of Kansas, 2017); 269 pages;
* On media images of Michelle Obama.
* Heavily illustrated.
* excerpt and text search 
*Schwartz, Marie Jenkins. *Ties That Bound: Founding First Ladies and Slaves* (U of Chicago Press, 2017), 420 pp.
* By a leading political historian.
* excerpt and text search
*
Hansaplant

**Aianduskeskus Hansaplant** on 1997. aastal asutatud Eesti kapitalil põhinev aiandusettevõte, mis on spetsialiseerunud istikute, toalillede, aia- ja sisustuskaupade ja lemmiklooma-kaupade jaemüügile. 

Tänaseks on ettevõte kasvanud 15 000 m² suuruseks aianduskeskuseks, mia regutseb nii füüsilise poena Kiili vallas (Ikea lähedal) kui ka veebipoes. Pakutakse valikut toataimi, õuetaimi, aiakaupu ja kodu sisustamise tooteid. 

Aadress: Kangru tee 19, Vaela küla, Kiili vald, Harjumaa.
Savipruun

**Savipruun** ehk **savikarva** on üks pruunidest värvitoonidest, heledam pruun toon, mis võib olla punaka varjundiga ja mis on savi värvi, värvuselt savi meenutav. Samas võidakse savikarva värvust samastada ka hallika tooniga  (*[[argile]]*).

Värvinimetust on kasutatud sisekujunduses ja materjalide, näiteks naha või tekstiili värvuse kirjeldamiseks.

## Pildid

Clay Pottery Making.jpg|Punasest savist poti treimine potikedral
Pottery at the Chokhi Dhani Resort Panchkula 32.jpg|Pruunist savist poti tegemine
Clay-ss-2005.jpg|Hallikaspruun savi
Pottery of the Amorgos group, EC II, MCA, 190575.jpg|Põletatud savinõud, 2800-2300 a eKr


## Variatsioonid
RAL Classic värvikaardi toon 8003 *Lehmbraun* on keskmine pruun ilma punaka toonita  .

Ral Design värvivaliku toon 030 50 30 *Lehmrot* on jahe tume punakaspruun toon  , toon 060 50 70 *Trockenlehm* oranžpruun   ja toon 075 60 30 *Lehmocker* tumeda ookerkollase tooni  .

Pantone värvivaliku toon 15-1231 *Clay* on heledam pruun  , toon 18-1454 *Red Clay* keskmine punakaspruun  , toon 18-1340 *Potter's Clay* sügav punakaspruun  ja 18-1441 *Baked Clay* murtud pruun  . Pantone värvitoon 16-1431 *Canyon Clay* on India punast meenutav tuhm-violetjaspunane  , soojema tooniga on 15-1429 *Dusted Clay*   ja 16-1330 *Muted Clay*  .

Veebivärv *Clay* on soojatooniline hall  , *Potter's Clay* on keskmine pruun ilma punaka toonita  

## Vaata ka
* Terrakotapunane
* Poripruun
* Savihall

## Viited
Supilinna kiik

**Supilinna kiik** on Supilinnas Kartuli ja Oa tänava ning Emajõe vahelisel platsil asuv külakiik. Kiige püstitas Supilinna Selts aktiivse supilinlase Tarmo Lillo eestvedamisel 2013. aastal. 

Supilinlased võtsid kiige kiiresti omaks ning kiike ümbritsevat ala hakati kutsuma kiigeplatsiks. 2020. aastaks oli aga kiik sedavõrd amortiseerunud, et tuli ehitada uus. Koroonapendeemia tõttu jäid 2021. aastal Supilinna päevad pidamata, kuid kiigemeister Tarmo Lillo eestvõttel tulid supilinlased tavapärasel Supilinna päevade toimumise ajal 24.-25. aprillil kiigeplatsile kokku ning püstitasid sinna uue külakiige. Kiige taastamiseks kogus Supilinna Selts annetustest kokku 2241 eurot.

## Viited
August von Roth

**August von Roth** on mitme Rothi suguvõsa liikme nimi:
*Karl August von Roth (1756–1835), Võru bürgermeister
*Karl August von Roth (1792–1837), Tartu raehärra
*Johann August von Roth (1810–1892), mõisaomanik
Markus Vetemaa

**Markus Vetemaa** (sündinud 5. oktoobril 1965 Tallinnas) on eesti kalateadlane ja kirjanik.

Vetemaa lõpetas 1983. aastal Tallinna 3. Keskkooli ning 1990. aastal Tartu Ülikooli bioloogia-geograafiateaduskonna bioloogina. 1993. aastal kaitses ta Tartu Ülikoolis teadusmagistritöö teemal „Tippviidikas *Alburnoides bipunctatus* (Bloch) Eestis“ ja 1998. aastal samas doktoritöö teemal „Reproduction parameters of Fish as indicators in environmental monitoring".

Alates 2018. aastast on Vetemaa Tartu Ülikooli Eesti mereinstituudi direktor ja 2021. aastast kalanduse professor Tartu Ülikoolis. Ta on Eesti delegaat Rahvusvahelise Mereuurimise Nõukogu (ICES) juures.

## Tunnustus

* 2016 Maaeluministeeriumi „Hõbedane teenetemärk“
* 2018 Tartu Ülikooli aumärk

* 2025 Tartu Ülikooli medal

## Raamatud

* Ahelikud, Eesti Raamat 1991, ISBN 9789916053577
* Valgelinnu maailm, Kupar 1998, ISBN 9985611233
* Väärtuslikud avameremadalikud Eesti vetes, Balti keskkonnafoorum 2011, ISBN 9789949217779
* Tarkade kivi ja kannabinoidid, Punased Palmid 2017, ISBN 9789949819331

## Isiklikku

Tema isa oli kirjanik Enn Vetemaa, ema on nahakunstnik Eve Vetemaa ja õde riigiametnik Maria Alajõe.

## Viited

## Välislingid
* Markus Vetemaa: kuidas päästa meie kalavaru? ERR 3.09.2025
* Kormoranide mõju kalastikule ja ökosüsteemile, Markus Vetemaa avasõnad Kalanduse teabekeskus 28.11.2024
* "Mulle meeldib ulme just sellepärast, et see kõik võib mingil hetkel võimalikuks osutuda" Postimees 17.11.2017
* Markus Vetemaa. Läänemere kalavarud Vikerraadio Vikerraadio 24.10.2024
Refleksiivne juhtimine

**Refleksiivne juhtimine** on juhtimisviis, millega vastane pannakse tegema oletusi, mis muudavad tema tegevust juhtimise teostajale soovitud suunas.

Näiteks on Venemaal hea saata Eestisse droonisid, eestlased ei saa aru miks Venemaa seda teeb ja tugevdab oma õhukaitset, mis on kallis ja Eestil on vähem võimalik aidata Ukrainat.

Refleksiivse juhtimise teooria on seotud mänguteooriaga ning selle lõi nõukogude teadlane Vladimir Lefebvre (Vladimir Lefevr).

## Vaata ka

## Viited
Elmer Sterken

**Elmer Sterken** (sündinud 24. juunil 1961 Apeldoornis Hollandis) on hollandi majandusteadlane ja kõrgharidustegelane.

Sterken on Groningeni ülikooli rahandusökonoomika professor ning oli aastatel 2011–2019 sama ülikooli rektor. Alates 2022. aastast on ta Tartu Ülikooli nõukogu ja alates 2023. aastast Erasmuse Rotterdami ülikooli nõukogu liige.

## Viited
Edmund Bölau

**Edmund Voldemar Bölau** (29. oktoober 1910 Tallinn – 17. detsember 1995 Helsingborg) oli Eesti geoloog.

Ta lõpetas 1929 Tallinna Toomkooli, 1933 Tallinna Pedagoogiumi, 1936 Tallinna Konservatooriumi oreli erialal, 1936–1940 (lõpetas *[[cum laude]]*) õppis Tartu Ülikooli matemaatika-loodusteaduskonnas, 1941 mag. sc. nat., 1944 dr. phil. nat.

1930–1931 teenis Auto-Tanki Rügemendi rasketankirühmas (kapral). 1933–1936 Jakob Westholmi Poeglaste Gümnaasiumi õpetaja, 1941 geoloogia kateedri vanemlaborant, seejärel Geoloogia Muuseumi teaduslik töötaja, 1942–1944 Tartu Ülikooli teaduslik stipendiaat geoloogia alal. 

1944 põgenes Rootsi. 1946–1976 geoloog "Höganäs-Billesholm AB" juures. Eesti Loodusuurijate Seltsi Koondise Eksiilis liige, Eesti Entsüklopeedia toimetaja. Hiljem asus elama Saksamaale.

## Artikleid
*Ei hõbedat, kulda...
Guatavita järv

**Guatavita järv** (hispaania keeles *Laguna Guatavita*) asub Colombia Andide mäestikus Cundinamarca departemangus.

Järv paikneb 57 km pealinnast Bogotást kirdes. Järv on ringikujuline ning selle pindala on 19,8 hektarit. Varasemad teooriad, mille järgi tekkis kraater meteoriiditabamuse, vulkaanilise tegevuse või lubjakivi varisemise tõttu, on nüüdseks ümber lükatud. Kõige tõenäolisem seleus on, et see tekkis maa-aluste soolade lahustumisel antikliinis, mille tagajärjel moodustus omalaadne sissevajumine.

Guatavita on tuntud müütilise Eldorado inspiratsiooniallikana.

## Viited
Nicholas Grimshaw

Sir **Nicholas Grimshaw** (9. oktoober 1939 Hove – 14. september 2025) oli inglise arhitekt, keda peetakse üheks kõrgtehnoloogilise arhitektuuri silmapaistvamaks esindajaks. Ta oli tuntud tehniliselt uuenduslike ja funktsionaalsete avalike hoonetega.

Grimshaw õppis Edinburghi Kunstikolledžis ja Londoni Architectural Association School of Architecture'is. Karjääri alguses töötas ta koos arhitekt Terry Farrelliga, kuid 1980. aastal asutas ta oma büroo Grimshaw Architects, mis saavutas rahvusvahelise tuntuse.

Tema tuntumad tööd on Waterloo raudteejaam Londonis ja Eden Project Cornwallis. 

Aastal 2002 löödi ta teenete eest arhitektuuri vallas rüütliks. Aastatel 2004–2006 oli ta Briti Kuningliku Arhitektide Instituudi (RIBA) president. Aastal 2019 pälvis ta RIBA kuningliku kuldmedali.

Sir Nicholas Grimshaw suri 85-aastaselt 14. septembril 2025.

## Viited
Eldorado

**Eldorado** (ka **El Dorado**) on müütiline arvatavalt Lõuna-Ameerikas asuv kullast linn.

Algselt tähendas El Dorado "kullatud meest" ning Manoa oli selle mehe kullast linn. Aja jooksul need lood põimusid ning hakkasid rääkima Eldorado linnast. Eldoradot on otsitud alates ajast, kui Hispaania konkistadoorid 1500. aastatel asusid aardeid otsima ja kuulsid rituaalist, milles osales kullaga kaetud mees ning mille käigus ohverdati kulda. Ilmselt oli tegemist muiscade kuningaga, kes kattis end kullaga ja hüppas seejärel Guatavita järve.

Eldoradot pole kunagi leitud, kuid selle otsingud on nõudnud hulga inimelusid.

## Viited
Emmia

***Emmia*** on klassi *[[Agaricomycetes]]* kuuluv kandseente perekond.

## Liike
**Emmia latemarginata* – servtarjak

## Välislingid
*